title: Odluka Vijeća 2010/788/ZVSP od 20. prosinca 2010. o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP

text:
               18/Sv. 013

               HR

               Službeni list Europske unije

               191

         32010D0788

               L 336/30

               SLUŽBENI LIST EUROPSKE UNIJE

               20.12.2010.

      ODLUKA VIJEĆA 2010/788/ZVSP
   od 20. prosinca 2010.
   o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Nakon što je Vijeće sigurnosti Ujedinjenih naroda 31. ožujka 2008. usvojilo Rezoluciju 1807 (2008.) (daljnje u tekstu „RVSUN 1807 (2008.)”), Vijeće je 14. svibnja 2008. donijelo Zajedničko stajalište 2008/369/ZVSP o mjerama ograničavanja protiv Demokratske Republike Konga (1).

               (2)

               Odbor za sankcije, uspostavljen na temelju Rezolucije Vijeća sigurnosti Ujedinjenih naroda 1533 (2004.) (dalje u tekstu „RVSUN 1533 (2004.)”), izmijenio je 1. prosinca 2010. popis osoba i subjekata koji podliježu mjerama ograničavanja.

               (3)

               Postupak izmjenjivanja Priloga ovoj Odluci treba uključivati osiguravanje osobama i subjektima uvrštenima na popis razloge uvrštavanja, kako bi im se pružila mogućnost podnošenja prigovora. Ako se podnese prigovor ili ako se predstave novi značajni dokazi, Vijeće treba preispitati svoju odluku s obzirom na te prigovore i na odgovarajući način obavijestiti dotičnu osobu ili subjekt.

               (4)

               Ovom se Odlukom poštuju temeljna prava i načela koja su priznata posebno Poveljom o temeljnim pravima Europske unije, a posebno pravo na učinkovito pravno sredstvo i pravično suđenje, pravo na vlasništvo i pravo na zaštitu osobnih podataka. Ova se Odluka treba primjenjivati u skladu s tim pravima i načelima.

               (5)

               Ovom se Odlukom također u potpunosti poštuju obveze država članica na temelju Povelje Ujedinjenih naroda i pravno obvezujuća priroda rezolucija Vijeća sigurnosti.

               (6)

               Zajedničko stajalište 2008/369/ZVSP treba stoga staviti izvan snage i zamijeniti ovom Odlukom.

               (7)

               Provedbene mjere Unije određene su u Uredbi Vijeća (EZ) br. 889/2005 od 13. lipnja 2005. o uvođenju određenih mjera ograničavanja u odnosu na Demokratsku Republiku Kongo (2) i u Uredbi Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (3),

         DONIJELO JE OVU ODLUKU:
   Članak 1.
   1.   Za državljane država članica ili s državnih područja država članica ili uporabom plovila ili zrakoplova pod njihovom zastavom vrijedi zabrana izravne ili neizravne nabave, prodaje ili prijenosa oružja i srodnog materijala svih vrsta, uključujući naoružanje i streljivo, vojna vozila i opremu, paravojnu opremu i rezervne dijelove za navedeno svim nevladinim subjektima i pojedincima koji djeluju na državnom području Demokratske Republike Konga (DR Kongo), neovisno o tome potječe li navedeno s područja država članica ili ne.
   2.   Također je zabranjeno:

               (a)

               izravno ili neizravno odobravati, prodavati, nabavljati ili prenašati tehničku pomoć, posredničke usluge i druge usluge povezane s vojnim aktivnostima i s osiguravanjem, proizvodnjom, održavanjem i uporabom oružja i srodnog materijala svih vrsta, uključujući naoružanje i streljivo, vojna vozila i opremu, paravojnu opremu i pričuvne dijelove za navedeno svim nevladinim subjektima i pojedincima koji djeluju na državnom području DR Konga;

               (b)

               izravno ili neizravno osiguravati financiranje ili financijsku pomoć povezanu s vojnim aktivnostima, uključujući posebno bespovratna sredstva, zajmove i izvozna kreditna osiguranja, za svaku prodaju, nabavu, prijenos ili izvoz oružja i srodnog materijala ili za sva bespovratna sredstva, svaku prodaju, nabavu ili prijenos povezane tehničke pomoći, posredničkih usluga i drugih usluga svim nevladinim subjektima i pojedincima koji djeluju na državnom području DR Konga.

         Članak 2.
   1.   Članak 1. se ne primjenjuje na:

               (a)

               nabavu, prodaju ili prijenos oružja i svog srodnog materijala ili osiguravanje tehničke pomoći, financiranja, posredničkih usluga i drugih usluga povezanih s oružjem i srodnim materijalom, namijenjenih isključivo za potporu Misiji Organizacije ujedinjenih naroda u DR Kongu (MONUC) ili za uporabu u njoj;

               (b)

               nabavu, prodaju ili prijenos zaštitne odjeće, uključujući neprobojne prsluke i vojne kacige, koju je u DR Kongo privremeno izvezlo osoblje Ujedinjenih naroda, predstavnici medija, humanitarni i razvojni radnici te slično osoblje samo za njihovu osobu uporabu;

               (c)

               nabavu, prodaju ili prijenos neubojite vojne opreme namijenjene isključivo za humanitarnu ili zaštitnu uporabu ili osiguravanje tehničke pomoći i osposobljavanja povezanih s takvom neubojitom opremom.

         2.   Nabava, prodaja ili prijenos oružja i svog srodnog materijala ili osiguravanje usluga ili tehničke pomoći i osposobljavanja iz stavka 1. podliježu prethodnom odobrenju nadležnih tijela država članica.
   3.   Države članice unaprijed obavješćuju Odbor za sankcije, uspostavljen na temelju RVSUN-a 1533 (2004.) („Odbor za sankcije”), o svim pošiljkama oružja i srodnog materijala za DR Kongo ili o svakom osiguravanju tehničke pomoći, financiranja, posredničkih usluga i drugih usluga povezanih s vojnim aktivnostima u DR Kongu, osim onih iz stavka 1. točaka (a) i (b). Takva obavijest sadrži sve odgovarajuće informacije, uključujući, prema potrebi, krajnjeg korisnika, predloženi datuma isporuke i putanju pošiljaka.
   4.   Države članice razmatraju isporuke na temelju stavka 1. od slučaja do slučaja, pri čemu u cijelosti vode računa o kriterijima utvrđenima u Zajedničkom stajalištu Vijeća 2008/944/ZVSP od 8. prosinca 2008. o definiranju zajedničkih pravila kojima se uređuje nadzor izvoza vojne tehnologije i opreme (4). Države članice zahtijevaju odgovarajuće zaštite od zloporabe odobrenja dodijeljenih na temelju stavka 2. i, prema potrebi, donose mjere za povrat isporučenog oružja i srodnog materijala.
   Članak 3.
   Mjere ograničavanja kako su predviđene u članku 4. stavku 1. i članku 5. stavcima 1. i 2. uvode se za sljedeće osobe i, prema potrebi, subjekte koje odredi Odbor za sankcije:

               —

               osobe ili subjekte koji krše embargo na oružje i povezane mjere iz članka 1.,

               —

               političke i vojne vođe stranih oružanih skupina koje djeluju u DR Kongu i onemogućavaju razoružavanje i dobrovoljnu repatrijaciju ili preseljenje boraca koji pripadaju tim skupinama,

               —

               političke u vojne vođe kongoanskih paravojnih jedinica koje dobivaju potporu izvan DR Konga i koje onemogućavaju sudjelovanje svojih boraca u procesima razoružavanja, demobilizacije i reintegracije,

               —

               političke i vojne vođe koji djeluju u DR Kongu i novače ili koriste djecu u oružanim sukobima, kršeći tako primjenjivo međunarodno pravo,

               —

               pojedince koji djeluju u DR Kongu i teško krše međunarodno pravo koristeći djecu ili žene kao štit u oružanim sukobima, ubijajući i sakateći, silujući, služeći se otmicama i prisilnim iseljavanjem,

               —

               pojedince koji ometaju pristup humanitarnoj pomoći ili njezino raspačavanje u istočnom dijelu DR Konga,

               —

               pojedince ili subjekte koji nedopuštenom trgovinom prirodnim izvorima potpomažu nezakonite oružane skupine u istočnom dijelu DR Konga.

         Odgovarajuće osobe i subjekti navedeni su u Prilogu.
   Članak 4.
   1.   Države članice donose mjere potrebne kako bi se osobama iz članka 3. spriječio ulazak na njihova državna područja ili provoz kroz njih.
   2.   Države članice nisu na temelju stavka 1. obvezane vlastitim državljanima odbiti ulazak na svoje državno područje.
   3.   Stavak 1. ne primjenjuje se ako Odbor za sankcije:

               (a)

               unaprijed i od slučaja do slučaja utvrdi da su ulazak ili provoz opravdani zbog humanitarnih potreba, uključujući vjerske dužnosti;

               (b)

               zaključi da bi iznimka pospješila ostvarivanje ciljeva iz odgovarajućih rezolucija Vijeća sigurnosti, odnosno uspostavu mira i nacionalnog pomirenja u DR Kongu te stabilnosti u regiji;

               (c)

               unaprijed i od slučaja do slučaja odobri provoz pojedincima koji se vraćaju na državno područje države čiji su državljani ili koji sudjeluju u naporima da se sudi počiniteljima teških kršenja ljudskih prava ili međunarodnog humanitarnog prava.

         4.   U slučajevima kada država članica na temelju stavka 3. odobri ulazak na svoje državno područje ili provoz kroz njega osobama koje je Odbor za sankcije uvrstio na popis, odobrenje je ograničeno na svrhu u koju je izdano i na osobe na koje se odnosi.
   Članak 5.
   1.   Zamrzavaju se sva financijska sredstva, druga financijska imovina i gospodarski izvori koji su u vlasništvu ili kojima izravno ili neizravno nadziru osobe ili subjekti iz članka 3. ili pripadaju subjektima koji su u njihovom vlasništvu ili pod njihovim izravnim ili neizravnim nadzorom ili bilo koje osobe ili subjekta koji djeluju u njihovo ime ili po njihovim uputama, kako su navedeni u Prilogu.
   2.   Nikakva financijska sredstva, druga financijska imovina ili gospodarski izvori ne smiju se staviti na raspolaganje, izravno ili neizravno, u ili za korist osoba ili subjekata iz stavka 1.
   3.   Države članice mogu odobriti izuzeća od mjera iz stavaka 1. i 2. u odnosu na financijska sredstva, drugu financijsku imovinu i gospodarske izvore koji su:

               (a)

               potrebni za osnovne izdatke, uključujući plaćanja za hranu, najam ili hipoteku, lijekove i liječenje, poreze, premije osiguranja te komunalne naknade;

               (b)

               namijenjeni isključivo za plaćanje opravdanih honorara i za naknadu troškova pružanja pravnih usluga;

               (c)

               namijenjeni isključivo za plaćanje naknada ili troškova, u skladu s nacionalnim pravom, za rutinsko pohranjivanje ili održavanje zamrznutih financijskih sredstava ili druge financijske imovine i gospodarskih izvora;

               (d)

               potrebni za izvanredne troškove, nakon što dotična država članica o njima obavijesti Odbor za sankcije i nakon što ih on odobri;

               (e)

               podliježu sudskom, upravnom ili arbitražnom založnom pravu ili sudskoj, upravnoj ili arbitražnoj odluci, u kojem se slučaju financijska sredstva, druga financijska imovina i gospodarski izvori mogu upotrebljavati za izvršenje tog založnog prava ili odluke, pod uvjetom da je do založno pravo zasnovano ili da je ta presuda donesena prije nego što je Odbor za sankcije dotičnu osobu ili subjekt uvrstio na popis i da založno pravo ili odluka nisu u korist osobe ili subjekta iz članka 3. te da je dotična država članica o tome obavijestila Odbor za sankcije.

         4.   Izuzeća iz stavka 3. točaka (a), (b) i (c) mogu se odobriti tek nakon što dotična država članica obavijesti Odbor za sankcije o svojoj namjeri da, prema potrebi, odobri pristup takvim financijskim sredstvima, drugoj financijskoj imovini i gospodarskim izvorima i ako Odbor za sankcije u roku od četiri radna dana od takve obavijesti ne donese negativnu odluku.
   5.   Stavak 2. ne primjenjuje se na priljeve na zamrznute račune na ime:

               (a)

               kamata ili drugih prihoda na tim računima; ili

               (b)

               plaćanja dospjelih na temelju ugovora, sporazuma ili obveza koji su sklopljeni ili nastali prije datuma kada su ti računi počeli podlijegati mjerama ograničavanja,

         pod uvjetom da su sve takve kamate, drugi prihodi i plaćanja i dalje podložni stavku 1.
   Članak 6.
   Vijeće mijenja popis sadržan u Prilogu na temelju određenja Vijeća sigurnosti ili Odbora za sankcije.
   Članak 7.
   1.   Ako Vijeće sigurnosti Ujedinjenih naroda ili Odbor za sankcije uvrsti na popis osobu ili subjekt, Vijeće tu osobu ili subjekt uvrštava u Prilog. Vijeće dostavlja svoju odluku, uključujući razloge uvrštenja, dotičnoj osobi ili subjektu, izravno ako je adresa poznata ili objavom obavijesti, pri čemu se toj osobi ili subjektu pruža mogućnost očitovanja.
   2.   Ako je očitovanje dostavljeno ili je iznesen novi važni dokazi, Vijeće razmatra svoju odluku i o tome obavješćuje dotičnu osobu ili subjekt.
   Članak 8.
   1.   Prilog uključuje razloge uvrštenja na popis osoba ili subjekata, kako predviđa Vijeće sigurnosti Ujedinjenih naroda ili Odbor za sankcije.
   2.   Ako je moguće, Prilog također sadrži podatke koje dostavlja Vijeće sigurnosti Ujedinjenih naroda ili Odbor za sankcije, koji su potrebni za utvrđivanje identiteta dotičnih osoba ili subjekata. U pogledu osoba, takvi podaci mogu uključivati imena, uključujući aliase, datum i mjesto rođenja, državljanstvo, broj putovnice i osobne iskaznice, spol, adresu ako je poznata te funkciju ili zanimanje. U pogledu subjekata, takvi podaci mogu uključivati imena, mjesto i datum upisa u registar, broj upisa i poslovnu adresu. Prilog također sadrži datum uvrštenja na popis osobe ili subjekta od strane Vijeća sigurnosti Ujedinjenih naroda ili Odbora za sankcije.
   Članak 9.
   Ova Odluka se, po potrebi, preispituje, mijenja ili stavlja izvan snage ako tako odluči Vijeće sigurnosti Ujedinjenih naroda.
   Članak 10.
   Zajedničko stajalište 2008/369/ZVSP stavlja se izvan snage.
   Članak 11.
   Ova Odluka stupa na snagu na datum donošenja.

      Sastavljeno u Bruxellesu 20. prosinca 2010.

            Za Vijeće

            Predsjednica

         J. SCHAUVLIEGE

      (1)  SL L 127, 15.5.2008., str. 84.

      (2)  SL L 152, 15.6.2005., str. 1.

      (3)  SL L 193, 23.7.2005., str. 1.

      (4)  SL L 335, 13.12.2008., str. 99.
   PRILOG

               a)

               Popis osoba iz članaka 3., 4. i 5.

                           Ime

                           Alias

                           Datum rođenja/mjesto rođenja

                           Identifikacijski podaci

                           Razlozi

                           Datum uvrštenja na popis

                           Frank Kakolele BWAMBALE

                           Frank Kakorere
                           Frank Kakorere Bwambale

                           U siječnju 2008. napustio CNDP. Od prosinca 2008. boravi u Kinshasi.

                           Bivši vođa RCD-ML-a koji ima utjecaj na politiku i održava zapovjedne i nadzorne ovlasti nad djelovanjem RCD-ML-a, jedne od oružanih skupina i paravojnih postrojbi iz stavka 20. Rezolucije 1493 (2003.), odgovoran za nezakonitu trgovinu oružjem, čime se krši embargo na oružje.

                           1.11.2005.

                           Gaston IYAMUREMYE

                           Rumuli
                           Byiringiro Victor Rumuli
                           Victor Rumuri
                           Michel Byiringiro

                           1948.
                           Okrug Musanze
                           (Sjeverna provincija), Ruanda
                           Ruhengeri, Ruanda

                           Drugi potpredsjednik FDLR-a
                           Brigadni general
                           Od studenoga 2010. boravi ili u Kibui, Sjeverni Kivu, DR Kongo, ili u Aru, Istočna provincija, DR Kongo.

                           Prema podacima iz brojnih izvora, uključujući skupinu stručnjaka Odbora za sankcije VSUN-a u DR Kongu, Gaston Iyamuremeye je drugi potpredsjednik FDLR-a i smatra se ključnim članom vojnog i političkog vodstva FDLR-a. Do prosinca 2009. je Gaston Iyamuremeye također je vodio ured Ignacea Muwanashyake (predsjednik FDRL-a) u Kibui, DR Kongo.

                           1.12.2010.

                           Jérome KAKWAVU BUKANDE

                           Jérome Kakwavu

                           Kongoansko
                           Znan kao: „Zapovjednik Jérome”
                           Od lipnja 2010. uhićen je i trenutno se nalazi u središnjem zatvoru u Kinshasi. Pokrenut je pravosudni postupak protiv njega i druge dvojice (od petorice) visokih dužnosnika FARDC-a.

                           Bivši predsjednik UCD/FAPC-a. FAPC-ov nadzor nad nezakonitim pograničnim postajama između Ugande i DR Konga – ključne prijelazne rute za protok oružja. Kao predsjednik FAPC-a ima utjecaj na politiku i održava zapovjedne i nadzorne ovlasti nad djelovanjem snaga FAPC-a koje su bile umiješane u nezakonitu trgovinu oružjem, čime se krši embargo na oružje. U prosincu 2004. dodijeljen mu je čin generala FARDC-a.
                           Prema podacima Ureda PPGT-a za djecu i oružane sukobe, bio je odgovoran za novačenje i korištenje djece u Ituriju godine 2002.
                           Jedan od pet visokih dužnosnika FARDC-a koji su optuženi za teške zločine, uključujući seksualno nasilje, i na čije je slučajeve Vijeće sigurnosti svratilo pozornost Vlade tijekom posjeta 2009. godine.

                           1.11.2005.

                           Germain KATANGA

                           Kongonsko
                           U kućnom pritvoru u Kinshasi od ožujka 2005. zbog umiješanosti FRPI-a u kršenja ljudskih prava.
                           Vlada DR Konga predala ga je Međunarodnom kaznenom sudu 18. listopada 2007.

                           Čelnik FRPI-a. U prosincu 2004. imenovan generalom FARDAC-a. Upleten u prijenos oružja, čime se krši embargo na oružje.
                           Prema podacima Ureda PPGT-a za djecu i oružane sukobe, bio je odgovoran za novačenje i korištenje djece u Ituriju od 2002. do 2003. godine.

                           1.11.2005.

                           Thomas LUBANGA

                           Ituri

                           Kongoansko
                           Uhićen u Kinshasi u ožujka 2005. zbog umiješanosti UPC/L-a u kršenja ljudskih prava.
                           Kongoanska državna tijela preselila su ga u MKS 17. ožujka 2006.
                           Od prosinca 2008. sudi mu se za ratne zločine.

                           Predsjednik UPC/L-a, jedne od oružanih skupina i paravojnih postrojbi iz stavka 20. Rezolucije 1493 (2003.), upleten u nezakonitu trgovinu oružjem, čime se krši embargo na oružje.
                           Prema podacima Ureda PPGT-a za djecu i oružane sukobe, bio je odgovoran za novačenje i korištenje djece u Ituriju od 2002. do 2003. godine.

                           1.11.2005.

                           Khawa Panga MANDRO

                           Kawa Panga
                           Kawa Panga Mandro
                           Kawa Mandro
                           Yves Andoul Karim
                           Mandro Panga Kahwa
                           Yves Khawa Panga Mandro

                           20. kolovoza 1973., Bunia

                           Kongoansko
                           Znan kao:
                           „Chief Kahwa”
                           „Kawa”
                           Kongoanska državna tijela uhitila su ga u listopadu 2005., oslobođen optužbi na prizivnome sudu u Kisanganiju, a nakon toga prebačen sudskim vlastima u Kinshasi pod novim optužbama za zločine protiv čovječnosti, ratne zločine, ubojstvo, teške napade i zlostavljanje.

                           Bivši predsjednik PUSIC-a, jedne od oružanih skupina i paravojnih postrojbi iz stavka 20. Rezolucije 1493 (2003.) umiješanih u nezakonitu trgovinu oružjem, čime se krši embargo na oružje. U zatvoru u mjestu Bunia od travnja 2005. zbog sabotaže mirovnog procesa u Ituriju.
                           Prema podacima Ureda PPGT-a za djecu i oružane sukobe, bio je odgovoran za novačenje i korištenje djece u Ituriju godine 2002.

                           1.11.2005.

                           Callixte MBARUSHIMANA

                           24. srpnja 1963., Ndusu/sjeverna pokrajina Ruhengeri, Ruanda

                           Ruandsko
                           Trenutno se nalazi u Parizu ili Thaïsu, u Francuskoj.

                           Izvršni tajnik FDLR-a i potpredsjednik visokog vojnog zapovjedništva FDLR-a.
                           Politički/vojni vođa strane oružane skupine koja djeluje u Demokratskoj Republici Kongu i sprečava razoružanje i dobrovoljnu repatrijaciju ili ponovno naseljavanje boraca prema stavku 4. točki (b) Rezolucije Vijeća sigurnosti 1857 (2008.).

                           3.3.2009.

                           Iruta Douglas MPAMO

                           Mpano
                           Douglas Iruta Mpamo

                           28. prosinca 1965., Bashali, Masisi
                           29. prosinca 1965., Goma, DR Kongo (bivši Zair)

                           Kongoansko
                           Stacioniran u Gomi i Gisenyiju, Ruanda.
                           Često putuje preko međunarodne granice između Ruande i Konga.
                           Adresa: Bld. Kanyamuhanga 52, Goma

                           Vlasnik/upravitelj društava Compagnie Aérienne des Grands Lacs i Great Lakes Business Company, čiji su zrakoplovi pružali potporu oružanim skupinama i paravojnim postrojbama iz stavka 20. Rezolucije 1493 (2003.). Odgovoran također za prikrivanje podataka o letovima i teretu očigledno kako bi omogućio kršenje embarga na oružje.

                           1.11.2005.

                           Sylvestre MUDACUMURA

                           Ruandsko
                           Znan kao „Radja”, „Mupenzi Bernard”, „General bojnik Mupenzi”, „General Mudacumura”.
                           Od studenoga 2009. nastavlja služiti kao vojni zapovjednik FDLR-FOCA-e.
                           Stacioniran u Kibuai, područje Masisi, DR Kongo.

                           FDLR-ov zapovjednik koji ima utjecaj na politiku i održava zapovjedne i nadzorne ovlasti nad djelovanjem snaga FDLR-a, jedne od oružanih skupina i paravojnih postrojbi iz stavka 20. Rezolucije 1493 (2003.), upleten u nezakonitu trgovinu oružjem, čime se krši embargo na oružje.
                           Mudacumra (ili njegovo osoblje) bio je u telefonskom doticaju s vođom FDLR-a Murwanshaykajem u Njemačkoj, uključujući za vrijeme pokolja u Busurungiju u svibnju 2009., te s vojnim zapovjednikom bojnikom Guilaumeom tijekom operacija Umoja Wettu i Kima II u 2009. godini.
                           Prema podacima Ureda PPGT-a za djecu i oružane sukobe, bio je odgovoran za 27 slučajeva novačenja i korištenja djece od strane trupa pod njegovim zapovjedništvom u području Sjeverni Kivu od 2002. do 2007. godine.

                           1.11.2005.

                           Ledomir MUGARAGU

                           Manzi Leon
                           Leo Manzi

                           1954.
                           1953.
                           Kigali, Ruanda
                           Rushashi (sjeverna pokrajina), Ruanda

                           Adresa: Katoyi, Sjeverni Kivu, DR Kongo
                           Načelnik stožera FDLR/FOCA-e
                           Brigadni general

                           Prema javno dostupnim podacima i službenim izvješćima, Ledomir Mugaragu je načelnik stožera oružanog krila FDLR-a Forces Combattantes Abucunguzi/oružanih snaga za oslobođenje Ruande (FOCA).
                           Prema službenim izvješćima, Mugragu je viši planer vojnih operacija FDLR-a u istočnom dijelu DR Konga.

                           1.12.2010.

                           Leopold MUJYAMBERE

                           Musenyeri
                           Achille
                           Frere Petrus
                           Ibrahim

                           17. ožujka 1962., Kigali, Ruanda
                           Vjerojatno 1966.

                           Ruandsko
                           Čin: pukovnik
                           Trenutno se nalazi u: Mwengi, južni Kivu, DR Kongo.

                           Zapovjednik Druge divizije FOCA-e/pričuvne brigade (oružani ogranak FDLR-a). Vojni vođa strane oružane skupine koja djeluje u Demokratskoj Republici Kongu i sprečava razoružanje i dobrovoljnu repatrijaciju i ponovno naseljavanje boraca, kršeći time stavak 4. točku (b) Rezolucije Vijeća sigurnosti 1857 (2008.). U dokazima koje je pregledala Skupina stručnjaka Odbora za sankcije Vijeća sigurnosti UN-a za DR Kongo, koji se podrobno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-e prije toga bile otete i seksualno zlostavljane. Od sredine 2007. godine FDLR-FOCA, koji su prije toga novačili dječake srednje ili starije adolescentne dobi, prisilno su novačiti mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnicu, kršeći tako stavak 4. točke (d) i (e) Rezolucije Vijeća sigurnosti 1857 (2008.).

                           3.3.2009.

                           Dr. Ignace MURWANASHYAKA

                           Ignace

                           14. svibnja 1963., Butera (Ruanda)
                           Ngoma, Butare (Ruanda)

                           Ruandsko
                           S prebivalištem u Njemačkoj.
                           Od studenoga 2009. još ga uvijek priznaju kao predsjednika političkog ogranka FDLR-FOCA-e i vrhovnog zapovjednika oružanih snaga FDLR-a.
                           Njemačka savezna policija ga je uhitila 17. studenoga 2009. pod sumnjom da je počinio zločine protiv čovječnosti i ratne zločine u DR Kongu, kao i na temelju drugih optužbi u vezi s ustrojavanjem i članstvom u stranoj terorističkoj organizaciji.

                           Predsjednik FDLR-a i vrhovni zapovjednik oružanih snaga FDLR-a, koji ima utjecaj na politiku i održava zapovjedne i nadzorne ovlasti nad djelovanjem snaga FDLR-a, jedne od oružanih skupina i paravojnih postrojbi iz stavka 20. Rezolucije 1493 (2003), upleten u nezakonitu trgovinu oružjem, čime se krši embargo na oružje.
                           U telefonskom doticaju s vojnim zapovjednicima FDLR-a na terenu (uključujući za vrijeme pokolja u Busurungiju u svibnju 2009.); davao vojne naredbe visokom zapovjedništvu; sudjeluje u usklađivanju prijenosa oružja i streljiva jedinicama FDLR-a i daje posebne upute za uporabu; upravlja velikim iznosima novca koji je prikupljen nezakonitom prodajom prirodnih resursa u područjima pod nadzorom FDLR-a (str. 24.-25. i 83.).
                           Godine 2006. putovao u Ugandu, kršeći time zabranu putovanja.
                           Prema podacima Ureda PPGT-a za djecu i oružane sukobe, kao predsjednik i vojni zapovjednik FDLR-a snosi zapovjednu odgovornost za novačenje i korištenje djece od strane FDLR-a u istočnom Kongu.

                           1.11.2005.

                           Straton MUSONI

                           IO Musoni

                           6. travnja 1961. (možda i 4. lipnja 1961.) Mugambazi, Kigali, Ruanda

                           Ruandska putovnica koja je istekla 10. rujna 2004.
                           S prebivalištem u Neuffenu, Njemačka.
                           Od studenoga 2009. još ga uvijek priznaju kao prvog potpredsjednika političkog ogranka FDLR-FOCA-e i predsjednika vrhovnog zapovjednika oružanih snaga FDLR-a.
                           Njemačka savezna policija ga je uhitila 17. studenoga 2009. pod sumnjom da je počinio zločine protiv čovječnosti i ratne zločine u DR Kongu, kao i na temelju drugih optužbi u vezi s ustrojavanjem i članstvom u stranoj terorističkoj organizaciji.

                           Kao vođa strane oružane skupine koja djeluje u DR Kongu, Musoni sprečava razoružanje i dobrovoljnu repatrijaciju ili ponovno naseljavanje boraca koji pripadaju tim skupinama, kršeći tako Rezoluciju 1649 (2005.).

                           29.3.2007.

                           Jules MUTEBUTSI

                           Jules Mutebusi
                           Jules Mutebuzi
                           Pukovnik
                           Mutebusi

                           Južni Kivu

                           Kongoansko (Južni Kivu)
                           U prosincu 2007. uhitila su ga državna tijela Ruande dok je pokušavao prijeći granicu i ući u DR Kongo. Trenutno je navodno „obuzdan”.

                           Bivši FARDAC-ov zamjenik regionalnog vojnog zapovjednika 10. MR-a, u travnju 2004. otpušten zbog nediscipline i udružio se s ostalim odmetnutim elementima bivšeg RCDG-a kako bi u svibnju 2004. silom zauzeo grad Bukavu.
                           Upleten u prijem oružja izvan struktura FARDC-a i u opskrbu oružanih skupina i paravojnih pristojbi iz stavka 20. Rezolucije 1493 (2003.), čime se krši embargo na oružje.

                           1.11.2005.

                           Mathieu, Chui NGUDJOLO

                           Cui Ngudjolo

                           „Pukovnik” ili „General” Vlada DR Konga ga je 7. veljače 2008. predala Međunarodnom kaznenom sudu.

                           Načelnik stožera FNI-a i bivši načelnik stožera FRPI-a, ima utjecaj na politiku i održava zapovjedne i nadzorne ovlasti nad djelovanjem snaga FRPI-a, jedne od oružanih skupina i paravojnih postrojbi iz stavka 20. Rezolucije 1493 (2003.), odgovoran za nezakonitu trgovinu oružjem, čime se krši embargo na oružje. MONUC ga je u listopadu 2003. uhitio u Buniai.
                           Prema podacima Ureda PPGT-a za djecu i oružane sukobe, bio je odgovoran za novačenje i korištenje djece mlađe od 15 godina u Ituriju godine 2006.

                           1.11.2005.

                           Floribert Ngabu NJABU

                           Floribert Njabu
                           Floribert Ndjabu
                           Floribert Ngabu Ndjabu

                           Uhićen i nalazi se u kućnom pritvoru u Kinshasi od ožujka 2005. zbog FNI-jeve umiješanosti u kršenje ljudskih prava.

                           Predsjednik FNI-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješan u nezakonitu trgovinu oružjem, čime se krši embargo na oružje.

                           1.11.2005.

                           Laurent NKUNDA

                           Nkunda Mihigo Laurent
                           Laurent Nkunda Bwatare
                           Laurent Nkundabatware
                           Laurent Nkunda Mahoro Btware
                           Laurent Nkunda
                           Batware

                           6. veljače 1967.
                           Sjeverni Kivu/Rutshuru
                           2. veljače 1967.

                           Kongoansko
                           Znan kao:
                           „Predsjednik”
                           „General Nkunda”
                           „Papa Six”
                           U siječnju 2009. uhićen na tlu Ruande
                           i kasnije zamijenjen na mjestu zapovjednika CNDP-a u sjevernom Kivuu.

                           Bivši general RCD-G-a.
                           Udružio se s ostalim odmetnutim elementima bivšeg RCD-G-a kako bi u svibnju 2004. silom zauzeo grad Bukavu. Dobiva oružje izvan FARDC-a, čime se krši embargo na oružje.
                           Osnivač Nacionalnog kongresa za narodnu obranu, 2006.; visoki časnik, Zbor za kongoansku demokraciju – Goma (RCD-G), 1998.-2006.; časnik Domoljubnog fronta Ruande (RPF), 1992.-1998.
                           Prema podacima Ureda PPGT-a za djecu i oružane sukobe, bio je odgovoran za 264 slučaja novačenja i korištenja djece od strane trupa pod njegovim zapovjedništvom u sjevernom Kivuu od 2002. do 2009.
                           Iako je u siječnju 2009. uhićen u Ruandi i razriješen s mjesta predsjednika CNDP-a, od studenoga 2009. zadržava određeni nadzor nad CNDP-om i njezinom međunarodnom mrežom.

                           1.11.2005.

                           Felicien NSANZUBUKI-RE

                           Fred Irakeza

                           1967.
                           Murama, Kinyinya, Rubungo, Kigali, Ruanda

                           Prema podacima iz brojnih izvora, Felicien Nsanzubukire je prvi vođa bataljuna FDLR-a i stacioniran je na području Uvira-Sange u južnom Kivuu.
                           Felicien Nsanzubukire je član FDLR-a najmanje od 1994. godine i od listopada 1998. djeluje u istočnom dijelu DR Konga.
                           Skupina stručnjaka Odbora za sankcije VSUN-a izvješćuje da je Felicien Nsanzubukire najmanje od studenoga 2008. do travnja 2009. nadzirao i usklađivao trgovinu streljivom i naoružanjem iz Ujedinjene Republike Tanzanije, preko jezera Tanganjika do jedinica FDLR-a stacioniranima na područjima Uvire i Fizia u južnom Kivuu.

                           1.12.2010.

                           Pacifique NATAWUNGUKA

                           Pukovnik Omega
                           Nzeri
                           Israel
                           Pacifique Ntawungula

                           1. siječnja 1964., Gaseke, pokrajina Gisenyi, Ruanda, procj. 1964.

                           Ruandsko
                           Čin: pukovnik
                           Mjesto u kojem se trenutno nalazi: Peti, granica Walikale-Masisis, DR Kongo
                           Ostalo: vojnu izobrazbu stekao u Egiptu

                           Zapovjednik Prve divizije FOCA-e (oružanog ogranka FDLR-a). Vojni vođa strane oružane skupine koja djeluje u Demokratskoj Republici Kongu sprečavajući razoružanje i dobrovoljnu repatrijaciju i ponovno naseljavanje boraca, kršeći time stavak 4. točku (b) Rezolucije Vijeća sigurnosti 1857 (2008.). U dokazima koje je pregedala Skupina stručnjaka Odbora za sankcije Vijeća sigurnosti UN-a za DR Kongo, koji se podrobno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-a prije toga bile otete i seksualno zlostavljane. Od sredine 2007. godine FDLR-FOCA, koji su prije toga novačili dječake srednje ili starije adolescentne dobi, prisilno su novačiti mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnicu, kršeći tako stavak 4. točke (d) i (e) Rezolucije Vijeća sigurnosti 1857 (2008.).

                           3.3.2009.

                           James NYAKUNI

                           Ugandsko

                           Trgovinsko partnerstvo sa Zapovjednikom Jérômeom, posebno u krijumčarenju preko granice između DR Konga i Ugande, što uključuje i krijumčarenje naoružanja i vojne opreme u neprovjerenim kamionima. Kršenje embarga na oružje i pomaganje oružanim skupinama i paravojnim postrojbama iz stavka 20. Rezolucije 1493 (2003.), uključujući i financijsku potporu koja im omogućava vojno djelovanje.

                           1.11.2005.

                           Stanislas NZEYIMANA

                           Deogratias Bigaruka Izabayo
                           Bigaruka
                           Bigurura
                           Izabayo Deo
                           Jules Mateso Mlamba

                           1. siječnja 1966., Mugusa (Butare), Ruanda
                           Procj. 1967.
                           Alternativni datum 28. kolovoza 1966.

                           Ruandsko
                           Od studenoga 2009. priznat kao general bojnik Stanislas Nzeyimana, zamjenik zapovjednika FDLR-a
                           Mjesto na kojem se trenutno nalazi: Kalonge, Masisi, sjeverni Kivu, DR Kongo ili Kibua, DR Kongo.
                           Često putuje u Kigomo

                           Zamjenik zapovjednika FOCA-e (oružanog ogranka FDLR-a). Vojni vođa strane oružane skupine koja djeluje u Demokratskoj Republici Kongu sprečavajući razoružanje i dobrovoljnu repatrijaciju i ponovno naseljavanje boraca, kršeći time stavak 4. točku (b) Rezolucije Vijeća sigurnosti 1857 (2008.). U dokazima koje je pregledala Skupina stručnjaka Odbora za sankcije Vijeća sigurnosti UN-a za DR Kongo, koji se podrobno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-e prije toga bile otete i seksualno zlostavljane. Od sredine 2007. FDLR-FOCA, koji su prije toga novačili dječake srednje ili starije adolescentne dobi, prisilno su novačili mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnicu, kršeći tako stavak 4. točke (d) i (e) Rezolucije Vijeća sigurnosti 1857 (2008.).

                           3.3.2009.

                           Dieudonné OZIA MAZIO

                           Ozia Mazio

                           6. lipnja 1949., Ariwara

                           Kongoansko
                           Znan kao:
                           „Omari”

                                       „g.

                                       Omari”

                                 Preminuo u Ariwari 23. rujna 2008.

                           Predsjednik FEC-a na državnom području Arua. Financijske prijevare sa zapovjednikom Jérômeom i FAPC-om i krijumčarenje preko granice DR Konga/Ugande, omogućavajući da se potrepštine i gotov novac stave na raspolaganje zapovjedniku Jérômeu i njegovim vojnicima. Kršenje embarga na oružje, uključujući i pružanjem pomoći oružanim skupinama i paravojnim postrojbama iz stavka 20. Rezolucije 1493 (2003.).

                           1.11.2005.

                           Bosco TAGANDA

                           Bosco Ntaganda
                           Bosci Ntagenda
                           General Taganda

                           Kongoansko
                           Znan kao:
                           „Terminator”
                           „Bojnik”
                           Od studenoga 2009. de facto vojni vođa CNDP-a nakon uhićenja generala Laurenta Nkunde u siječnju 2009. Bivši načelnik stožera CNDP-a. Stacioniran u Bunganau i Rutshurui.
                           Od imenovanja de facto vojnim vođom CNDP-a u siječnju 2009. ima uputu da upravlja integracijom u FARDC i dobio je mjesto zamjenika operativnog zapovjednika za operaciju Kimia II, iako je to iz FARDC-a službeno zanijekano.

                           UPC/L-ov vojni zapovjednik koji ima utjecaj na politiku i održava zapovjedne nadzorne ovlasti nad djelovanjem UPC/L-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješan u nezakonitu trgovinu oružjem, čime se krši embargo na oružje. U prosincu 2004. imenovan je generalom FARDC-a, ali je odbio prihvatiti to promaknuće te je time ostao izvan FARDC-a.
                           Prema podacima Ureda PPGT-a za djecu i oružane sukobe, bio je odgovoran za novačenje i korištenje djece u Ituriju 2002. i 2003. godine te je bio izravno i/ili zapovjedno odgovoran za 155 slučajeva novačenja i korištenja djece u sjevernom Kivuu od 2002. do 2009. godine.
                           Kao načelnik stožera CNDP-a bio je izravno i zapovjedno odgovoran za pokolj u Kiwanji (studeni 2008.).

                           1.11.2005.

                           Innocent ZIMURINDA

                                       1. rujna 1972.

                                       1975.

                                       Ngungu, područje Masisija, pokrajina sjeverni Kivu, DR Kongo

                           Potpukovnik
                           Prema javno dostupnim podacima i službenim izvješćima, potpukovnik Innocent Zimurinda bio je časnik u Congrès National pour la Défense du Peuple (CNDP) koji se početkom 2009. integrirao u Forces Armées de la République Démokratique du Congo (FARDC).

                           Prema podacima iz brojnih izvora, potpukovnik Innocent Zimurinda, kao jedan od zapovjednika 231. brigade FARDC-a, izdavao je zapovijedi koje su tijekom vojne operacije u travnju 2009. u području Shalio za posljedicu imale pokolj više od 100 ruandskih izbjeglica, uglavnom žena i djece.
                           Skupina stručnjaka Odbora za sankcije VSUN-a za DR Kongo izvijestila je da je potpukovnik Innocent Zimurinda, prema svjedocima iz prve ruke, 29. kolovoza 2009. u Kaleheu odbio osloboditi troje djece iz svog zapovjedništva.
                           Prema podacima iz brojnih izvora, potpukovnik Innocent Zimurinda, prije integracije CNDP-a u FARDC, sudjelovao je u studenome 2008. u operaciji CNDP-a u regiji Kiwanja koja je za posljedicu imala pokolj 89 civila, među kojima je bilo i žena i djece.
                           U ožujku 2010. je 51 skupina za ljudska prava, koje djeluju u istočnom dijelu DR Konga, na internetskim stranicama optužila je potpukovnika Innocenta Zimurinda da je odgovoran za višekratno kršenje ljudskih prava između veljače 2007. i kolovoza 2007., uključujući ubojstva brojnih civila, među kojima je bilo žena i djece. Potpukovnik Innocent Zimurinda u istoj je prigodi optužen da je odgovoran za silovanja velikog broja žena i djevojaka.
                           Prema izjavi posebnog predstavnika Glavnog tajništva za djecu i oružane sukobe od 21. svibnja 2010., Innocent Zimurinda umiješan je u samovoljno pogubljenje djece vojnika, uključujući tijekom operacije Kimia II.
                           Prema istoj izjavi, onemogućio je misiji UN-a u DR Kongu (MONUC) da utvrdi nalaze li se među vojnicima i maloljetnici. Prema mišljenju Skupine stručnjaka Odbora za sankcije VSUN-a za DR Kongo, potpukovnik Zimurinda izravno je i zapovjedno odgovoran za novačenje djece i za zadržavanje djece u postrojbama pod svojim zapovjedništvom.

                           1.12.2010.

               b)

               Popis subjekata iz članaka 3., 4. i 5.

                           Ime

                           Alias

                           Adresa

                           Identifikacijski podaci

                           Razlozi

                           Datum uvrštenja na popis

                           BUTEMBO AIRLINES (BAL)

                           Butembo, DR Kongo

                           Zračni prijevoznik u privatnom vlasništvu, posluje izvan Butemba.
                           Od prosinca 2008. BAL više nema dozvolu za upravljanje zrakoplovima u DR Kongu.

                           Kisoni Kambale (preminuo 5. srpnja 2007. te je nakon toga uklonjen s popisa 24. travnja 2008.) svoju je tvrtku za začni prijevoz rabio za prijevoz FNI-jevog zlata, potrepština i oružja između Mongbwalua i Butemboa. To predstavlja „pružanje pomoći” ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                           29.3.2007.

                           CONGOCOM TRADING HOUSE

                           Butembo, DR Kongo
                           Tel.: +253 (0) 99 983 784

                           Zlatarna u Butembu.

                           CONGOCOM je bio u vlasništvu Kisonija Kambalea (preminuo 5. srpnja 2007. te je nakon toga uklonjen s popisa 24. travnja 2008.).
                           Kambale je stekao gotovo cijelu proizvodnju zlata u okrugu Mongbwalu, koji je pod nadzorom FNI-a. Znatan dio prihoda FNI-a dolazi od poreza na proizvodnju zlata. To predstavlja „pružanje pomoći” ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                           29.3.2007.

                           COMPAGNIE AERIENNE DES GRANDS LACS (CAGL)
                           GREAT LAKES BUSINESS COMPANY (GLBC)

                           CAGL, Avenue Président Mobutu, Goma, DR Kongo (CAGL ima ured i u Gisenyiu, Ruanda)
                           GLBC, PO Box 315, Goma, DR Kongo (GLBC ima ured i u Gisenyiu, Ruanda)

                           Od prosinca 2008. GLBC više nema nijedan zrakoplov u funkciji, premda je nekoliko zrakoplova nastavilo letjeti u 2008. unatoč sankcijama UN-a.

                           CAGL i GLBC su trgovačka društva u vlasništvu Douglasa MPAMOA, pojedinca koji već podliježe sankcijama na temelju Rezolucije 1596 (2005.). CAGL i GLBC su se koristili za prijevoz oružja i streljiva, čime se kršio embargo na oružje iz Rezolucija 1493 (2003.) i 1596 (2005.).

                           29.3.2007.

                           MACHANGA LTD

                           Kampala, Uganda

                           Trgovačko društvo za izvoz zlata u Kampali (direktori: g. Rajendra Kumar Vaya i g. Hirendra M. Vaya).

                           Društvo MACHANGA je kupovalo zlato preko redovnih trgovinskih odnosa s trgovcima u bliskoj vezi s paravojnim postrojbama u DR Kongu. To predstavlja „pružanje pomoći” ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                           29.3.2007.

                           TOUS POUR LA PAIX ET LE DEVELOPPEMENT (NGO)

                           TPD

                           Goma, sjeverni Kivu

                           TPD je u prosincu 2008. još uvijek postojao i imao urede u nekoliko gradova u područjima Masisi i Rutshuru, ali su njegove aktivnosti gotovo prestale.

                           Upleten u kršenje embarga na oružje time što je pružao pomoć RCD-G-u, posebno osiguravajući kamione za prijevoz oružja i vojnika te prevozeći naoružanje koje se dalje trebalo distribuirati dijelu stanovništva u područjima Masisi i Rutshuru, u sjevernom Kivuu, početkom 2005.

                           1.11.2005.

                           UGANDA COMMERCIAL IMPEX (UCI) LTD

                                       Kajoka Street, Kisemente Kampala, Uganda

                                       Tel.: +256 41 533 578/9;

                                       Zamjenska adresa: PO Box 22709 Kampala, Uganda

                           Trgovačko društvo za izvoz zlata u Kampali (direktori g. J. V. LODHIA – znan kao „Chuni” – i njegov sin g. Kunal LODHIA).

                           Društvo UCI kupovalo je zlato preko redovnih trgovinskih odnosa s trgovcima u bliskoj vezi s paravojnim postrojbama u DR Kongu. To predstavlja „pružanje pomoći” ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                           29.3.2007.


title: 2007/821/EZ: Odluka Vijeća od 8. studenoga 2007. o sklapanju Sporazuma između Europske zajednice i Republike Albanije o pojednostavnjenju izdavanja viza

text:
               11/Sv. 128

               HR

               Službeni list Europske unije

               162

         32007D0821

               L 334/84

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2007.
   o sklapanju Sporazuma između Europske zajednice i Republike Albanije o pojednostavnjenju izdavanja viza
   (2007/821/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 62. stavak 2. točku (b) alineje i. i ii., u vezi s prvom rečenicom članka 300. stavka 2. prvog podstavka i članka 300. stavka 3. prvog podstavka,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Europske zajednice pregovorima dogovorila Sporazum s Republikom Albanijom o pojednostavnjenju izdavanja viza.

               (2)

               Sporazum je u ime Europske zajednice potpisan 18. rujna 2007., podložno njegovom mogućem kasnijem sklapanju, u skladu s Odlukom Vijeća donesenom 18. rujna 2007.

               (3)

               Sporazum treba odobriti.

               (4)

               Sporazumom se osniva Zajednički odbor za upravljanje Sporazumom, koji može donijeti svoj poslovnik. Primjereno je osigurati pojednostavnjeni postupak za utvrđivanje stajališta Zajednice u tom slučaju.

               (5)

               U skladu s Protokolom o stajalištu Ujedinjene Kraljevine i Irske, i Protokolom o uključivanju Shengenske pravne stečevine u okvir Europske unije, koji su priloženi Ugovoru o Europskoj uniji i Ugovoru o osnivanju Europske zajednice, Ujedinjena Kraljevina i Irska ne sudjeluju u donošenju ove Uredbe, ona ih ne obvezuje niti se na njih primjenjuje.

               (6)

               U skladu s Protokolom o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ista nije obvezujuća niti se ne primjenjuje na nju.

         ODLUČILO JE:
   Članak 1.
   Ovime se u ime Zajednice odobrava Sporazum između Europske zajednice i Republike Albanije o pojednostavnjenju izdavanja viza.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest predviđenu u članku 14. stavku 1. Sporazuma (2).
   Članak 3.
   Komisija, kojoj pomažu stručnjaci iz država članica, predstavlja Zajednicu u Zajedničkom odboru stručnjaka koji je osnovan člankom 12. Sporazuma.
   Članak 4.
   Stajalište Zajednice unutar Zajedničkog odbora stručnjaka u pogledu donošenja njegovog poslovnika u skladu s člankom 12. stavkom 4. Sporazuma utvrđuje Komisija nakon savjetovanja s posebnim odborom kojeg imenuje Vijeće.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 8. studenoga 2007.

            Za Vijeće

            Predsjednik

         R. PEREIRA

      (1)  Mišljenje doneseno 24. listopada 2007. (još nije objavljeno u Službenom listu).

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća (EU) 2016/833 od 17. svibnja 2016. o utvrđivanju stajališta koje treba donijeti u ime Europske unije na 54. sjednici Odbora stručnjaka za prijevoz opasnih tvari koji je osnovala Međuvladina organizacija za međunarodni željeznički prijevoz (OTIF) u pogledu određenih izmjena Dodatka C Konvenciji o međunarodnom željezničkom prijevozu

text:
               27.5.2016

               HR

               Službeni list Europske unije

               L 140/12

         ODLUKA VIJEĆA (EU) 2016/833
   od 17. svibnja 2016.
   o utvrđivanju stajališta koje treba donijeti u ime Europske unije na 54. sjednici Odbora stručnjaka za prijevoz opasnih tvari koji je osnovala Međuvladina organizacija za međunarodni željeznički prijevoz (OTIF) u pogledu određenih izmjena Dodatka C Konvenciji o međunarodnom željezničkom prijevozu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je pristupila Konvenciji o međunarodnom željezničkom prijevozu od 9. svibnja 1980. kako je izmijenjena Protokolom iz Vilniusa od 3. lipnja 1999. („Konvencija COTIF”) na temelju Odluke Vijeća 2013/103/EU (1).

               (2)

               Sve države članice, uz iznimku Cipra i Malte, ugovorne su stranke Konvencije COTIF i primjenjuju Konvenciju COTIF.

               (3)

               Direktivom 2008/68/EZ Europskog parlamenta i Vijeća (2) utvrđuju se zahtjevi za prijevoz opasnih tvari cestom, željeznicom ili unutarnjim plovnim putovima unutar ili između država članica. Tom se Direktivom to čini, između ostalog, upućivanjem na Pravilnik o međunarodnom prijevozu opasnih tvari željeznicom koji se kao Dodatak C nalazi u Konvenciji COTIF („RID”). Osim toga, člankom 4. Direktive 2008/68/EZ predviđeno je da se prijevoz opasnih tvari između država članica i trećih zemalja odobrava ako je u skladu sa zahtjevima RID-a, osim ako je u prilozima navedeno drukčije.

               (4)

               Očekuje se da će Odbor stručnjaka za prijevoz opasnih tvari („Odbor stručnjaka RID-a”), osnovan u skladu s člankom 13. stavkom 1. točkom (d) Konvencije COTIF, na svojoj 54. sjednici koja se treba održati 25. svibnja 2016. odlučiti o određenim izmjenama RID-a. Cilj je tih izmjena, koje se odnose na tehničke norme ili jedinstvene tehničke propise, osigurati siguran i učinkovit prijevoz opasnih tvari, uzimajući u obzir znanstveni i tehnički napredak u tom sektoru kao i razvoj novih tvari i predmeta koji predstavljaju opasnost tijekom prijevoza tih opasnih tvari.

               (5)

               Odbor za prijevoz opasnih tvari, osnovan Direktivom 2008/68/EZ, vodio je preliminarne rasprave o predloženim izmjenama.

               (6)

               Sve su predložene izmjene opravdane i korisne te bi ih stoga Unija trebala podržati.

               (7)

               Stajalište Unije na 54. sjednici Odbora stručnjaka RID-a trebalo bi se stoga temeljiti na Prilogu ovoj Odluci,

         DONIJELO JE OVU ODLUKU:
   Članak 1.
   1.   Stajalište koje treba donijeti u ime Europske unija na 54. sjednici Odbora stručnjaka RID-a u okviru Konvencije COTIF u skladu s je Prilogom ovoj Odluci.
   2.   Predstavnici Unije u Odboru stručnjaka RID-a mogu dogovoriti manje izmjene dokumenata navedenih u Prilogu ovoj Odluci bez daljnje odluke Vijeća.
   Članak 2.
   Odluke Odbora stručnjaka RID-a nakon donošenja objavljuju se u Službenom listu Europske unije uz navođenje datuma stupanja na snagu.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 17. svibnja 2016.

            Za Vijeće

            Predsjednik

         M.H.P. VAN DAM

      (1)  Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (SL L 51, 23.2.2013., str. 1.).

      (2)  Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (SL L 260, 30.9.2008., str. 13.).

      PRILOG

                  Prijedlog

                  Referentni dokument

                  Predmet

                  Napomene

                  Stajalište Unije

                  1.

                  OTIF/RID/CE/GTP/2015/2
                  OTIF/RID/CE/GTP/INF.14
                  OTIF/RID/CE/GTP/INF.15

                  Uključenje obveza za subjekte nadležne za održavanje u RID

                  Tehnički konsenzus u stalnoj radnoj skupini OTIF-a o donošenju teksta kako je izmijenjen

                  Suglasnost s izmjenama kako su revidirane u stalnoj radnoj skupini

                  2.

                  OTIF/RID/CE/GTP/2015/3

                  Izmjena posebne odredbe TU 16 u poglavlju 4.3. RID-a/ADR-a/ADN-a

                  Tehnički konsenzus u stalnoj radnoj skupini OTIF-a

                  Suglasnost s izmjenama kako su revidirane u stalnoj radnoj skupini

                  3.

                  OTIF/RID/CE/GTP/2015/5

                  Dužnost prijevoznika da obavijesti strojovođu o lokaciji opasnih tvari u vlaku

                  Tehnički konsenzus u stalnoj radnoj skupini OTIF-a

                  Suglasnost s izmjenama kako su revidirane u stalnoj radnoj skupini

                  4.

                  OTIF/RID/CE/GTP/2015/6

                  Fleksibilni spremnici za robu u rasutom stanju

                  Tehnički konsenzus u stalnoj radnoj skupini OTIF-a

                  Suglasnost s tekstom koji se odnosi na fleksibilne spremnike za robu u rasutom stanju u OTIF/RID/CE/GTP/2015/12

                  5.

                  OTIF/RID/CE/GTP/2015/7

                  Definicije „ukupnog tereta”/„vagonskog tereta”

                  Tehnički konsenzus u stalnoj radnoj skupini OTIF-a

                  Suglasnost s izmjenama

                  6.

                  OTIF/RID/CE/GTP/2015/12
                  OTIF/RID/CE/GTP/2015/INF.2
                  OTIF/RID/CE/GTP/2015/INF.3

                  Različite pročišćene izmjene koje je dogovorila stalna radna skupina

                  Tehnički konsenzus u stalnoj radnoj skupini OTIF-a

                  Suglasnost s izmjenama

                  7.

                  Ibid.

                  Izmjene koje stalna radna skupina treba dodatno proučiti

                  —

                  —

                  8.

                  Ibid.

                  Izmjene za koje je potrebno zajedničko stajalište sa zajedničkog sastanka između UN-ECE-a i OTIF-a

                  Potrebno je olakšati učinkovit multimodalni prijevoz

                  Suglasnost s izmjenama kako su preporučene na zajedničkom sastanku

                  9.

                  OTIF/RID/CE/GTP/2015/14

                  Obavijesti o događajima povezanima s opasnim tvarima u skladu s RID-om 1.8.5.: Hamburg-Billwerder, 3. srpnja 2013.

                  Tehnički konsenzus u stalnoj radnoj skupini OTIF-a

                  Suglasnost s izmjenama kako su revidirane u stalnoj radnoj skupini

                  10.

                  OTIF/RID/CE/GTP/2015/INF.4

                  Zaštitna udaljenost za cestovna vozila

                  Tehnički konsenzus u stalnoj radnoj skupini OTIF-a

                  Suglasnost s izmjenama


title: Odluka Komisije od 30. studenoga 2015. o praznicima za 2017. za institucije Europske unije

text:
               2.12.2015

               HR

               Službeni list Europske unije

               C 400/3

         ODLUKA KOMISIJE
   od 30. studenoga 2015.
   o praznicima za 2017. za institucije Europske unije
   (2015/C 400/03)

      PRAZNICI ZA 2017.

               2. siječnja

               ponedjeljak, dan nakon Nove godine

               13. travnja

               Veliki četvrtak

               14. travnja

               Veliki petak

               17. travnja

               Uskrsni ponedjeljak

               1. svibnja

               ponedjeljak, Praznik rada

               9. svibnja

               utorak, obljetnica Schumanove deklaracije iz 1950.

               25. svibnja

               četvrtak, Spasovo

               26. svibnja

               petak, dan nakon Spasova

               5. lipnja

               Duhovni ponedjeljak

               21. srpnja

               petak, belgijski nacionalni praznik

               15. kolovoza

               utorak, Velika Gospa

               1. studenoga

               srijeda, Svi sveti

               2. studenoga

               četvrtak, Dušni dan

               25. prosinca
               do
               29. prosinca

               ponedjeljak
               5 dana na kraju godine
               petak

               UKUPNO

               18 dana

         Luksemburg: vrijede isti dani kao i za Bruxelles osim što se petak, 21. srpnja, zamjenjuje petkom 23. lipnja, luksemburškim nacionalnim praznikom.
   S radom se nastavlja po uobičajenom rasporedu 3. siječnja 2018.
   Ne dovodeći u pitanje konačni kalendar praznika za 2018., ponedjeljak 1. siječnja 2018. i utorak 2. siječnja 2018. smatraju se praznicima te godine.
   Komisija zadržava mogućnost izmjene odluka ovisno o potrebama službe.


               15.12.2016

               HR

               Službeni list Europske unije

               C 468/282

         P7_TA(2013)0561
   Imenovanje člana Revizorskog suda (Henri Grethen – LU)
   Odluka Europskog parlamenta od 11. prosinca 2013. o predloženom imenovanju Henrija Grethena za člana Revizorskog suda (C7-0309/2013 – 2013/0807(NLE))
   (Savjetovanje)
   (2016/C 468/62)
   Europski parlament,

               —

               uzimajući u obzir članak 286. stavak 2. Ugovora o funkcioniranju Europske unije, na temelju kojeg se Vijeće savjetovalo s Parlamentom (C7-0309/2013),

               —

               uzimajući u obzir članak 108. Poslovnika,

               —

               uzimajući u obzir izvješće Odbora za proračunski nadzor (A7-0439/2013),

               A.

               budući da je na sastanku Odbora za proračunski nadzor 7. studenoga 2013. održano saslušanje kandidata Vijeća za članstvo u Revizorskom sudu;

               B.

               budući da Henri Grethen ispunjava uvjete iz članka 286. stavka 1. Ugovora o funkcioniranju Europske unije;

               1.

               daje pozitivno mišljenje o prijedlogu Vijeća da se Henri Grethen imenuje članom Revizorskog suda;

               2.

               nalaže svojem predsjedniku da ovu Odluku proslijedi Vijeću i radi obavijesti Revizorskom sudu te drugim institucijama Europske unije i revizijskim institucijama država članica.


title: 2001/79/ZVSP: Odluka Vijeća od 22. siječnja 2001. o osnivanju Vojnog odbora Europske unije

text:
               18/Sv. 12

               HR

               Službeni list Europske unije

               30

         32001D0079

               L 027/4

               SLUŽBENI LIST EUROPSKE UNIJE

         ODLUKA VIJEĆA
   od 22. siječnja 2001.
   o osnivanju Vojnog odbora Europske unije
   (2001/79/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1.,
   uzimajući u obzir Ugovor o osnivanju Europske zajednice, a posebno njegov članak 207.,
   podsjećajući na članak 25. Ugovora o Europskoj uniji,
   budući da:

               (1)

               U okviru jačanja zajedničke vanjske i sigurnosne politike (ZVSP), a posebno zajedničke europske sigurnosne i obrambene politike iz članka 17. Ugovora o Europskoj uniji, Europsko vijeće je na sastanku u Nici 7. - 11. prosinca 2000. postiglo sporazum o osnivanju Vojnog odbora Europske unije i utvrdilo njegovu misiju i funkcije, uključujući funkcije njegovog predsjedatelja.

               (2)

               Slijedeći smjernice Europskog vijeća, ovaj Odbor trebao bi postati spreman započeti s radom,

         ODLUČILO JE:
   Članak 1.
   Osnovan je Vojni odbor Europske unije (EUMC) (dalje u tekstu Odbor) u sastavu načelnika stožera država članica, zastupanih putem njihovih vojnih predstavnika.
   Odbor će se sastajati na razini načelnika stožera ako i kada bude potrebno.
   Članak 2.
   Misija i funkcije Odbora opisani su u Prilogu IV. izvješća Predsjedništva kojeg je odobrilo Europsko vijeće u Nici i koji je preuzet u Prilogu ovoj Odluci.
   Članak 3.
   1.   Predsjedatelja Odbora (dalje u tekstu Predsjednik) imenuje Vijeće na preporuku Odbora koji se sastaje na razini načelnika stožera.
   2.   Mandat Predsjedatelja iznosi tri godine, osim ako Vijeće ne odluči drukčije. Njegova misija i funkcije također su opisani u gore navedenom Prilogu.
   Članak 4.
   Ova Odluka proizvodi učinke na dan donošenja.
   Članak 5.
   1.   Ne dovodeći u pitanje odredbe članka 3. stavka 1., ova se Odluka primjenjuje od dana imenovanja prvog Predsjedatelja, a najkasnije od dana početka primjene Odluke o uspostavi vojnog stožera Europske unije (1) i načelno prije kraja lipnja 2001.
   2.   Privremeno vojno tijelo uspostavljeno Odlukom 2000/144/ZVSP (2) nastavit će izvršavati svoje zadaće sve do dana početka primjene ove Odluke.
   Članak 6.
   Ova se Odluka objavljuje u Službenom listu.

      Sastavljeno u Bruxellesu 22. siječnja 2001.

            Za Vijeće

            Predsjednica

         A. LINDH

      (1)  Odluka Vijeća 2001/80/ZVSP (SL L 27, 30.1.2001., str. 7.).

      (2)  Odluka Vijeća 2000/144/ZVSP od 14. veljače 2000. o uspostavi Privremenog vojnog tijela (SL L 49, 22.2.2000., str. 2.).

      PRILOG
      VOJNI ODBOR EUROPSKE UNIJE (EUMC)
      1.   Uvod

      Europsko vijeće u Helsinkiju odlučilo je u okviru Vijeća osnovati nova stalna politička i vojna tijela koja bi omogućila EU-u preuzeti svoje dužnosti za puni spektar zadaća u pogledu prevencije sukoba upravljanja u krizi definiranih u Ugovoru o EU-u, zadaća iz Petersberga.
      Kao što je navedeno u helsinškom izvješću, Vojni odbor Europske unije (EUMC), osnovan u okviru Vijeća, sastavljen je od načelnika stožera (CHOD-ovi) zastupanih po njihovim vojnim predstavnicima (Milreps). EUMC se sastaje na razini načelnika stožera ako i kada je potrebno. Ovaj Odbor pruža savjete o vojnim pitanjima i daje preporuke Političkom i sigurnosnom odboru (PSC), a također daje vojne naloge Vojnom stožeru Europske unije (EUMS). Predsjedatelj EUMC-a (CEUMC) sudjeluje na sastancima Vijeća kada treba donijeti odluke obrambene politike.
      EUMC je najviše vojno tijelo osnovano u okviru Vijeća.
      U tom smislu, zadaci EUMC-a jesu sljedeći:
      2.   Misija

      EUMC je odgovoran za pružanje PSC-u savjeta o vojnim pitanjima i davanje preporuka o svim vojnim pitanjima unutar EU-a. Odbor upravlja svim vojnim aktivnostima u okviru EU-a.
      3.   Funkcije

      Odbor je izvor savjeta o vojnim pitanjima na temelju konsenzusa.
      Odbor je forum za vojno savjetovanje i suradnju između država članica EU-a na području sprečavanja sukoba i upravljanja krizom.
      Odbor pruža PSC-u savjete i daje preporuke o vojnim pitanjima, na zahtjev potonjeg ili na njegovu vlastitu inicijativu, postupajući u okviru smjernica upućenih od strane PSC-a, posebno u pogledu:

                  —

                  razvoja općeg koncepta upravljanja u krizi s vojnog aspekta,

                  —

                  vojnih aspekata vezanih uz politički nadzor i strateško upravljanje u operacijama i situacijama upravljanja u krizi,

                  —

                  procjene rizika pojedinih kriza,

                  —

                  vojne dimenzije kriza i njihovih implikacija, posebno za vrijeme njihovog kasnijeg upravljanja; u tu svrhu Odbor prima rezultate rada od situacijskog centra,

                  —

                  utvrđivanja, procjene i ispitivanja ciljeva sposobnosti sukladno dogovorenim procedurama,

                  —

                  vojnog odnosa EU-a i europskih članica NATO-a koje nisu članice EU-a, drugih kandidatkinja za pristup EU-u, drugih država i drugih organizacija, uključujući NATO,

                  —

                  financijske procjene za operacije i vježbe.

            (a)   U slučaju krize

      Na zahtjev PSC-a Odbor izdaje načelnu direktivu Glavnom direktoru EUMS-a (DGEUMS) da izradi i iznese strateške vojne opcije.
      Odbor procjenjuje strateške vojne opcije koje je izradio EUMS i prosljeđuje ih PSC-u zajedno sa svojom procjenom i vojnim savjetima.
      Na temelju vojne opcije koju odabere Vijeće, Odbor odobrava načelnu direktivu planiranja za zapovjednika operacije.
      Na temelju procjene EUMS-a, Odbor daje savjete i preporuke PSC-u:

                  —

                  o Konceptu operacija (Conops) koji izrađuje zapovjednik operacije,

                  —

                  o nacrtu Operativnog plana (OPLAN) koji izrađuje zapovjednik operacije.

            Odbor savjetuje PSC o pitanju završetka operacije.
      (b)   Za vrijeme operacije

      EUMC prati pravilnu provedbu vojnih aktivnosti koje se provode pod odgovornošću zapovjednika operacije.
      Članovi EUMC-a sudjeluju ili su zastupani na sjednicama Odbora država pomagača.
      4.   Predsjedatelj EUMC-a (CEUMC)

      EUMC ima stalnog Predsjedatelja čije su dužnosti opisane u nastavku..
      CEUMC je imenovani časnik s četiri zvjezdice, po mogućnosti bivši načelnik stožera određene države članice EU-a.
      Biraju ga načelnici stožera država članica sukladno odobrenim procedurama a imenuje ga Vijeće na preporuku sastanka EUMC-a na razini načelnika stožera.
      Njegov mandat načelno traje tri godine, osim u iznimnim okolnostima.
      Predsjedatelj svoja ovlaštenja dobiva od EUMC-a kojem je odgovoran. Predsjedatelj ima međunarodnu funkciju i predstavlja EUMC u PSC-u i u Vijeću, prema potrebi.
      Kao Predsjedatelj EUMC-a, on:

                  —

                  predsjeda sastancima EUMC-a na razinama vojnih predstavnika i načelnika stožera,

                  —

                  je glasnogovornik EUMC-a i kao takav:

                              —

                              sudjeluje prema potrebi na sastancima PSC-a s pravom sudjelovanja u raspravama i sudjeluje na sastancima Vijeća u slučaju donošenja odluka vezanih uz pitanja obrane, i

                              —

                              obavlja funkciju vojnog savjetnika glavnog tajnika/visokog predstavnika o svim vojnim pitanjima, posebno radi osiguranja konzistentnosti unutar ustrojstva upravljanja krizom EU-a,

                  —

                  obavlja poslove EUMC-a nepristrano i s ciljem postizanja konsenzusa,

                  —

                  djeluje u ime EUMC-a prilikom izdavanja naloga i smjernica DGEUMS-u,

                  —

                  djeluje kao primarna osoba za kontakt (POC) sa zapovjednikom operacije za vrijeme vojnih operacija EU-a,

            —surađuje s Predsjedništvom u izradi i provedbi programa njegovog rada.
      CEUMC-u pruža potporu njegov osobni stožer, kao i EUMS, posebno u pogledu administrativne potpore u okviru Glavnog tajništva Vijeća.
      U slučaju odsutnosti Predsjedatelja EUMC-a zamjenjuje netko od sljedećih:

                  —

                  stalni zamjenik Predsjedatelja EUMC-a, ako je takvo mjesto predviđeno,

                  —

                  predstavnik Predsjedništva, ili

                  —

                  po službi najstariji prisutni časnik (dean).

            5.   Ostale odredbe

      Odnosi koje treba uspostaviti između vojnih vlasti EUMC-a i NATO-a definirani su u dokumentu o trajnim sporazumima EU/NATO. Odnosi između EUMC-a i europskih država članica NATO-a koje nisu članice EU-a te drugih država koje su kandidatkinje za pristup EU-u definirani su u dokumentu o odnosima EU-a i trećih država.
      EUMC-u pružaju potporu vojne radne skupine (EUMCWG), EUMS i drugi odjeli i službe, prema potrebi.


title: Odluka Vijeća 2005/671/PUP od 20. rujna 2005. o razmjeni informacija i suradnji u vezi s kaznenim djelima terorizma

text:
               19/Sv. 16

               HR

               Službeni list Europske unije

               92

         32005D0671

               L 253/22

               SLUŽBENI LIST EUROPSKE UNIJE

         ODLUKA VIJEĆA 2005/671/PUP
   od 20. rujna 2005.
   o razmjeni informacija i suradnji u vezi s kaznenim djelima terorizma
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29., članak 30. stavak 1., članak 31. te članak 34. stavak 2. točku (c),
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Na izvanrednom je sastanku 21. rujna 2001. Europsko vijeće izjavilo da je terorizam stvarni izazov za svijet i Europu te da je njegovo suzbijanje prioritetni cilj Europske unije.

               (2)

               Europsko je vijeće 19. listopada 2001. izjavilo da je odlučno boriti se protiv terorizma u bilo kojem njegovom obliku i bilo gdje na svijetu te da će nastaviti poduzimati napore oko jačanja koalicije međunarodne zajednice u borbi protiv terorizma u svim njegovim pojavnim oblicima, npr. pojačanom suradnjom među operativnim službama odgovornima za borbu protiv terorizma: Europola, Eurojusta, obavještajnih službi, policijskih snaga i pravosudnih tijela.

               (3)

               U borbi protiv terorizma neophodno je da spomenute službe imaju potpune i najnovije informacije iz dotičnih područja. Specijaliziranim nacionalnim službama država članica, pravosudnim i nadležnim tijelima Europske unije, kao što su Europol i Eurojust, nužne su potrebne informacije za provedbu njihovih zadataka.

               (4)

               Odluka Vijeća 2003/48/PUP od 19. prosinca 2002. o provedbi određenih mjera za policijsku i pravosudnu suradnju u borbi protiv terorizma, u skladu s člankom 4. Zajedničkog stajališta 2001/931/ZVSP (2), predstavlja značajan napredak. Ustrajnost terorističkih prijetnji i složenost tog fenomena zahtijevaju daleko veću razmjenu informacija. Razmjenu informacija potrebno je proširiti na sve faze kaznenog postupka, uključujući osuđujuće presude, i na sve osobe, skupine ili organizacije što su pod istragom, kazneno se progone ili su osuđene za kaznena djela terorizma.

               (5)

               Budući da države članice ne mogu u zadovoljavajućoj mjeri same ostvariti ciljeve ove Odluke i da se oni mogu, s obzirom na potrebu za reciprocitetom, bolje postići na razini Zajednice, Zajednica može donijeti mjere u skladu s načelom supsidijarnosti iz članka 5. Ugovora. U skladu s načelom razmjernosti iz istoga članka, ova Odluka ne prelazi okvire koji su potrebni za postizanje navedenih ciljeva.

               (6)

               Pri razmjeni informacija ova Odluka ne dovodi u pitanje ključne interese nacionalne sigurnosti i ne bi smjela ugroziti sigurnost pojedinaca, niti uspjeh istraga u tijeku ili posebnih obavještajnih aktivnosti s područja državne sigurnosti.

               (7)

               Ova Odluka poštuje temeljna ljudska prava i načela koja su posebno priznata u Povelji o temeljnim ljudskim pravima Europske unije,

         ODLUČILO JE:
   Članak 1.
   Definicije
   Za potrebe ove Odluke primjenjuju se sljedeće definicije:

               (a)

               „kaznena djela terorizma”: kaznena djela iz članaka 1., 2. i 3. Okvirne odluke Vijeća 2002/475/PUP od 13. lipnja 2002. o suzbijanju terorizma (3);

               (b)

               „Konvencija o Europolu”: Konvencija od 26. srpnja 1995. o osnivanju Europskog policijskog ureda (4);

               (c)

               „Odluka o Eurojustu”: Odluka Vijeća 2002/187/PUP od 28. veljače 2002. kojom se osniva Eurojust s ciljem jačanja borbe protiv teških kaznenih djela (5);

               (d)

               „skupina ili organizacija”: „terorističke skupine” u smislu članka 2. Okvirne Odluke Vijeća 2002/475/PUP te skupine i subjekte navedene u Prilogu Zajedničkom stajalištu Vijeća 2001/931/ZVSP o primjeni posebnih mjera u borbi protiv terorizma (6).

         Članak 2.
   Prosljeđivanje informacija o kaznenim djelima terorizma Eurojustu, Europolu i državama članicama
   1.   Svaka država članica imenuje specijaliziranu službu u okviru policijskih snaga ili drugih tijela kaznenog progona koja će, u skladu s nacionalnim pravom, imati pristup svim potrebnim informacijama koje se odnose na i proizlaze iz kriminalističkih istraga koje provode njezina tijela odgovorna za provedbu zakona vezano za kaznena djela terorizma, te šalju te informacije Europolu u skladu sa stavcima 3. i 4.
   2.   Svaka država članica imenuje jedno ili, ako je tako predviđeno njenim pravnim sustavom, više tijela koja predstavljaju nacionalnu inačicu Eurojusta za područje terorizma, ili odgovarajuće pravosudno ili drugo nadležno tijelo koje u skladu s nacionalnim pravom ima pristup svim potrebnim informacijama te može prikupljati podatke o kaznenim progonima i osuđujućim presudama za kaznena djela terorizma i te podatke može slati Europolu u skladu sa stavkom 5.
   3.   Svaka država članica donosi potrebne mjere kojima osigurava da barem podaci iz stavka 4. o kriminalističkim istragama i informacije iz stavka 5. o kaznenim progonima i osuđujućim presudama za kaznena djela terorizma, koji utječu ili bi mogli utjecati na dvije ili više država članica i koje je prikupilo nadležno tijelo, budu poslane:

               (a)

               na obradu Europolu, u skladu s nacionalnim pravom i odredbama Konvencije o Europolu; i

               (b)

               Eurojustu, u skladu s nacionalnim pravom i kad to dopuštaju odredbe Odluke o Eurojustu.

         4.   Informacije koje je potrebno slati Europolu u skladu sa stavkom 3. jesu:

               (a)

               podaci kojima se identificira osoba, skupina ili organizacija;

               (b)

               djela koja se istražuju i njihove konkretne okolnosti;

               (c)

               dotično kazneno djelo;

               (d)

               povezanost s drugim relevantnim slučajevima;

               (e)

               upotreba komunikacijskih tehnologija;

               (f)

               opasnost koju predstavlja posjedovanje oružja za masovno uništenje.

         5.   Informacije koje se dostavljaju Eurojustu u skladu sa stavkom 3. jesu:

               (a)

               podaci kojima se identificira osoba, skupina ili organizacija koja je predmet kriminalističke istrage ili kaznenog progona;

               (b)

               predmetno kazneno djelo i njegove konkretne okolnosti;

               (c)

               podatke o pravomoćnim osuđujućim presudama za kaznena djela terorizma i posebne okolnosti vezane za ta djela;

               (d)

               povezanost s drugim relevantnim slučajevima;

               (e)

               zahtjeve za pravnom pomoći, uključujući zamolbe za pravnu pomoć upućene drugoj državi članici ili koju šalje druga država članica, te odgovor na iste.

         6.   Svaka država članica donosi potrebne mjere kojima osigurava da se sve bitne informacije sadržane u dokumentima, spisima, podacima, predmetima ili drugim dokazima zaplijenjenima ili oduzetima tijekom kriminalističke istrage ili kaznenog postupka vezanog za kaznena djela terorizma, pazeći pri tome da se ne ugroze istrage u tijeku, učine što prije dostupnima tijelima drugih zainteresiranih država članica, u skladu s nacionalnim pravom i odgovarajućim međunarodnim pravnim instrumentima, u kojima se provode istrage ili bi iste mogle biti pokrenute, ili u kojima su u tijeku kazneni progoni vezani za kaznena djela terorizma.
   Članak 3.
   Zajednički istražni timovi
   Države članice prema potrebi donose odgovarajuće mjere za osnivanje zajedničkih istražnih timova za provedbu kriminalističkih istraga za kaznena djela terorizma.
   Članak 4.
   Zamolbe za pravnom pomoći i izvršenjem sudskih presuda
   Svaka država članica donosi potrebne mjere kojima jamči hitnu i prioritetnu obradu zamolbi drugih država članica za međusobnom pravnom pomoći te za istim takvim priznavanjem i izvršenjem sudskih presuda u vezi s kaznenim djelima terorizma.
   Članak 5.
   Stavljanje izvan snage postojećih odredbi
   Ovime se stavlja izvan snage Odluka 2003/48/PUP.
   Članak 6.
   Provedba
   Države članice donose mjere potrebne za usklađivanje s odredbama ove Odluke najkasnije do 30. lipnja 2006.
   Članak 7.
   Područje primjene
   Ova se Odluka primjenjuje na Gibraltar.
   Članak 8.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 20. rujna 2005.

            Za Vijeće

            Predsjednik

         M. BECKETT

      (1)  Mišljenje doneseno 7. lipnja 2005. (još nije objavljeno u Službenom listu).

      (2)  SL L 16, 22.1.2003., str. 68.

      (3)  SL L 164, 22.6.2002., str. 3.

      (4)  SL C 316, 27.11.1995., str. 2. Konvencija kako je zadnje izmijenjena Protokolom od 27.11.2003. (SL C, 6.1.2004., str. 3.).

      (5)  SL L 63, 6.3.2002., str. 1. Odluka kako je izmijenjena Odlukom Vijeća 2003/659/PUP (SL L 245, 29.9.2003., str. 44.).

      (6)  SL L 344, 28.12.2001., str. 93. Zajedničko stajalište kako je zadnje izmijenjeno Zajedničkim stajalištem 2005/220/ZVSP (SL L 69, 16.3.2005., str. 59.).


title: 2002/803/EZ: Odluka Vijeća od 8. listopada 2002. o izmjeni Odluke 1999/78/EZ o sklapanju Sporazuma o uzajamnom priznavanju između Europske zajednice i Sjedinjenih Američkih Država

text:
               11/Sv. 114

               HR

               Službeni list Europske unije

               98

         32002D0803

               L 278/22

               SLUŽBENI LIST EUROPSKE UNIJE

         ODLUKA VIJEĆA
   od 8. listopada 2002.
   o izmjeni Odluke 1999/78/EZ o sklapanju Sporazuma o uzajamnom priznavanju između Europske zajednice i Sjedinjenih Američkih Država
   (2002/803/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133. u vezi s prvom rečenicom prvog podstavka njegovog članka 300. stavka 2. i prvom rečenicom prvog podstavka njegovog članka 300. stavka 3. i stavka 4.,
   uzimajući u obzir prijedlog Komisije,
   budući da:

               (1)

               je radi učinkovite provedbe Sporazuma o uzajamnom priznavanju između Europske zajednice i Sjedinjenih Američkih Država (1) (dalje u tekstu „Sporazum”) potrebno izmijeniti Odluku 1999/78/EZ (2) kako bi se ovlastila Komisija da poduzme sve potrebne mjere za provedbu Sporazuma.

               (2)

               Vijeće zadržava ovlasti u odlučivanju o izmjenama glavnog dijela Sporazuma,

         ODLUČILO JE:
   Jedini članak
   Članak 3. Odluke 1999/78/EZ zamjenjuje se sljedećim:

      „Članak 3.
      1.   Komisija, uz pomoć posebnog Odbora koji je odredilo Vijeće predstavlja Zajednicu u Zajedničkom odboru kako je predviđeno člankom 14. Sporazuma te u Zajedničkim sektorskim odborima koji su osnovani Sektorskim prilozima. Komisija obavlja, nakon savjetovanja s ovim posebnim Odborom, imenovanja, obavješćivanja, razmjene informacija i zahtjeve za informacije kako je predviđeno Sporazumom.
      2.   Vijeće, odlučujući kvalificiranom većinom, utvrđuje stajalište Zajednice u vezi s odlukama koje donosi Zajednički odbor u pogledu izmjena glavnog dijela Sporazuma u skladu s člankom 14. stavkom 4. točkom (g) i člankom 21. stavkom 2. Sporazuma.
      3.   U svim ostalim slučajevima, stajalište Zajednice u Zajedničkom odboru ili u zajedničkim sektorskim odborima, nakon savjetovanja posebnog Odbora iz stavka 1., određuje Komisija.”

      Sastavljeno u Luxembourgu 8. listopada 2002.

            Za Vijeće

            Predsjednik

         T. PEDERSEN

      (1)  SL L 31, 4.2.1999., str. 3.

      (2)  SL L 31, 4.2.1999., str. 1.


title: 2011/305/EU: Odluka Vijeća od 21. ožujka 2011. o sklapanju, u ime Europske unije, Sporazuma između Europske zajednice i Republike Islanda, Kraljevine Norveške, Švicarske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013.

text:
               19/Sv. 10

               HR

               Službeni list Europske unije

               227

         32011D0305

               L 137/1

               SLUŽBENI LIST EUROPSKE UNIJE

         ODLUKA VIJEĆA
   od 21. ožujka 2011.
   o sklapanju, u ime Europske unije, Sporazuma između Europske zajednice i Republike Islanda, Kraljevine Norveške, Švicarske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013.
   (2011/305/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (d) u vezi s člankom 218. stavkom 6. točkom (a) podtočkom (v).,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               U skladu s člankom 11. Odluke br. 574/2007/EZ Europskog parlamenta i Vijeća od 23. svibnja 2007. o osnivanju Fonda za vanjske granice za razdoblje 2007. – 2013. u okviru općeg programa „Solidarnost i upravljanje migracijskim tokovima” (1) treće zemlje koje se pridružuju provedbi, primjeni i razvoju schengenske pravne stečevine sudjeluju u Fondu u skladu s njegovim odredbama te trebalo bi sklopiti dogovore za definiranje dopunskih pravila potrebnih za takvo sudjelovanje, uključujući odredbe koje osiguravaju zaštitu financijskih interesa Zajednice i ovlaštenje Revizorskog suda da provodi revizije.

               (2)

               Nakon što je Komisija 20. prosinca 2007. dobila ovlaštenje, zaključeni su pregovori s Republikom Islandom, Kraljevinom Norveškom, Švedskom Konfederacijom i Kneževinom Lihtenštajnom 30. lipnja 2009.

               (3)

               U skladu s Odlukom Vijeća 2010/374/EZ od 30. studenoga 2009. (2), i do njegova kasnijeg sklapanja, Sporazum između Europske zajednice i Republike Islanda, Kraljevine Norveške, Švicarske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013. (dalje u tekstu „Sporazum”) potpisan je 19. ožujka 2010. u ime Unije i privremeno se primjenjuje.

               (4)

               Kao posljedica stupanja na snagu Ugovora iz Lisabona 1. prosinca 2009., stranke su se pri potpisivanju Sporazuma između Europske zajednice i Republike Islanda, Kraljevine Norveške, Švicarske Konfederacije i Kneževine Lihtenštajna sporazumjele o Zajedničkoj izjavi Europske unije i Republike Islanda, Kraljevine Norveške, Švicarske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013., koja je priložena Sporazumu, u kojoj stoji da je Europska unija zamijenila i naslijedila Europsku zajednicu.

               (5)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona je ne obvezuje i ne podliježe njezinoj primjeni. Kako se ova Odluka temelji na schengenskoj pravnoj stečevini, Danska u skladu s člankom 4. tog Protokola u roku šest mjeseci od donošenja ove Odluke od strane Vijeća odlučuje o tome hoće li je prenijeti u svoje nacionalno pravo.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (3). Ujedinjena Kraljevina stoga ne sudjeluje u donošenju ove Odluke, za nju nije obvezujuća i ne podliježe njezinoj primjeni.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (4). Irska stoga ne sudjeluje u njezinu donošenju, ona je ne obvezuje i ne podliježe njezinoj primjeni.

               (8)

               Sporazum bi trebalo sklopiti,

         DONIJELO JE OVU ODLUKU:
   Članak 1.
   U ime Unije odobrava se Sporazum između Europske zajednice i Republike Islanda, Kraljevine Norveške, Švicarske Konfederacije i Kneževine Lihtenštajna o dopunskim pravilima u vezi s Fondom za vanjske granice za razdoblje 2007. – 2013. (dalje u tekstu: Sporazum) (5) te izjave koje su priložene Sporazumu.
   Članak 2.
   Ovlašćuje se predsjednik Vijeća da odredi osobu/osobe ovlaštenu/ovlaštene da u ime Unije deponira instrument o odobrenju predviđen člankom 13. stavkom 2. Sporazuma s ciljem obvezivanja Unije.
   Članak 3.
   Ova Odluka stupa na snagu na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 21. ožujka 2011.

            Za Vijeće

            Predsjednik

         MARTONYI J.

      (1)  SL L 144, 6.6.2007., str. 22.

      (2)  SL L 169, 3.7.2010., str. 22.

      (3)  SL L 131, 1.6.2000., str. 43.

      (4)  SL L 64, 7.3.2002., str. 20.

      (5)  Sporazum je objavljen u SL L 169, 3.7.2010., str. 24. zajedno s odlukom o potpisivanju.


title: Odluka Izvršnog odbora od 22. prosinca 1994. o potvrdi predviđenoj u članku 75. za nošenje opojnih droga i psihotropnih tvari [SCH/Com-ex (94) 28 rev.]

text:
               19/Sv. 009

               HR

               Službeni list Europske unije

               186

         41994D0028

               L 239/463

               SLUŽBENI LIST EUROPSKE UNIJE

               22.12.1994.

         ODLUKA IZVRŠNOG ODBORA
   od 22. prosinca 1994.
   o potvrdi predviđenoj u članku 75. za nošenje opojnih droga i psihotropnih tvari
   [SCH/Com-ex (94) 28 rev.]
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 75. gore spomenute Konvencije,
   ODLUČIO JE:
   Ovim se odobrava dokument SCH/Stup 21 rev. 2, priložen ovoj odluci, kojim se utvrđuje oblik potvrde za nošenje opojnih droga i/ili psihotropnih tvari za potrebe liječenja.

      Bonn, 22. prosinca 1994.

            Predsjedatelj

         Bernd SCHMIDBAUER

   SCH/Stup (94) 21 rev 2
   Potvrda za nošenje opojnih droga i/ili psihotropnih tvari za potrebe liječenja, u skladu s člankom 75. Provedbene konvencije

               1.

               Schengenske države su usvojile oblik potvrde iz Priloga 1., u skladu s člankom 75. Provedbene konvencije. Obrazac se koristi na jednak način u svim schengenskim državama i sastavljen je na odgovarajućim nacionalnim jezicima. Francuski i engleski prijevodi rubrika obrasca otisnuti su na poleđini potvrde.

               2.

               Nadležna tijela schengenskih država izdaju tu potvrdu osobama s boravištem na njihovom državnom području koje žele putovati u drugu schengensku državu i koje, na osnovi liječničkoga recepta, tijekom toga razdoblja trebaju uzimati opojne droge i/ili psihotropne tvari. Potvrda vrijedi najviše 30 dana.

               3.

               Potvrdu izdaju ili ovjeravaju nadležna tijela na osnovi liječničkoga recepta. Za svaku se propisanu opojnu drogu/psihotropnu tvar zahtijeva posebna potvrda. Nadležna tijela zadržavaju preslik potvrde.

               4.

               Liječnici mogu izdati recept za opojne droge za potrebe putovanja koje ne traje dulje od 30 dana. Putovanje može trajati i kraće.

               5.

               Svaka država članica je odredila središnji ured odgovoran za rješavanje svih pitanja koja se jave s tim u vezi (vidjeti Prilog 2). Određeni središnji ured je također tijelo odgovorno za izdavanje ili ovjeravanje potvrdi samo u Belgiji, Luksemburgu i Nizozemskoj.

         PRILOG 1.

   PRILOG 2.
   SREDIŠNJE TIJELO KOJEG SE KONTAKTIRA U SLUČAJU PROBLEMA
   (Članak 75. Konvencije)
   BELGIJA:

                           Ministère de la Santé Publique

                           Inspection générale de la Pharmacie

                           Quartier Vésale — Cité administrative de l'Etat

                           B-1010 Bruxelles

                           Tel.: 32 2 210 49 28

                           Fax: 32 2 210 63 70

         NJEMAČKA:

                           Ministerium für Arbeit, Gesundheit und Soziales des Landes Nordrhein-Westfalen

                           Pharmaziedezernat

                           Horionplatz 1 — Landeshaus

                           D-40213 Düsseldorf

                           Tel.: 49 211 837 3591

                           Fax: 49 211 837 3662

         GRČKA:

                           Ministry of Health

                           Medicines Department

                           Narcotic Drugs Division

                           Aristotelous Street 17 Athens

                           Tel: 5225301

         ŠPANJOLSKA:

                           Servicio de Restricción de Estupefacientes

                           Dirección Gral. de Farmacia y Productos Sanitarios

                           Ministerio de Sanidad y Consumo

                           E- Calle Principe de Vergara, 54

                           28006- Madrid

                           Chef du service: D. LUIS DOMINGUEZ ARQUES

                           Tel: 34-1- 575 27 63

                           Fax: 34-1- 578 12 31

         FRANCUSKA:

                           Ministère de la santé

                           Direction Générale de la Santé

                           1.place de Fontenoy

                           F-75350 Paris CEDEX 07 SP

                           Tel: 33 1 40 56 47 16 or 40 56 43 41

                           Fax: 33 1 40 56 40 54

         ITALIJA:

                           Ministero Sanità

                           Direzione Generale Servizio Farmaceutico

                           Ufficio centrale Stupefacenti

                           Via della Civiltà Romana 7

                           I-00144 Roma

                           Tél.: (39-06) 59 94 31 77

                           Fax.: (39-06) 59 94 33 65

         LUKSEMBURG:

                           Ministère de la santé

                           Direction de la Santé

                           L-2935 Luxembourg

                           Tel.: (352) 478 5550

                           Fax: (352) 48 49 03

         NIZOZEMSKA:

                           Hoofdinspectie voor de geneesmiddelen van het Staatstoezicht op de Volksgezondheid

                           P. O. Box 5406

                           2280 HK Rijswijk

                           Tel.: 31.70.3406423

         AUSTRIJA:

                           Bundesministerium für Gesundheit, Sport und Konsumentenschutz

                           Abteilung II/C/18

                           Radetzkysstraße 2

                           A-1030 Wien

                           tel: 711 72 4734

                           fax: 713 86 14

         PORTUGAL:

                           Instituto nacional da Farmacia e do Medicamento (INFARMED)

                           Parque de Saúde

                           Av. do Brazil, 53

                           P-1700 LISBOA

                           Fax: 351 1 795 91 16 (1)

      (1)  Podliježe odobrenju višega tijela.